ทรัมป์รับเครดิตไปเต็ม ๆ หลัง #TikTok เปิดสวิชต์ให้บริการชาวโซเชียลอเมริกันอีกครั้ง หลังจอดำไป 14 ชม. เพราะเขาประกาศและต่อมาลงในคำสั่งให้ชะลอการบังคับใช้กม.ที่บังคับให้ #TikTok ขายกิจการให้คนอเมริกัน หรือไม่ก็ต้องหยุดให้บริการกับ users กว่า 170 ล้านคน อย่างไรก็ดี #TikTok เป็นกิจการ “ที่ไม่สามารถขายได้” เพราะอะไร?

เพราะหัวใจสำคัญของแอปแบบ #TikTok คือ #อัลกอริทึม ระบบที่ใช้ในการแนะนำคอนเทนต์ให้ผู้ใช้ ซึ่งมีการอัปเดตอยู่ตลอดเวลา เพื่อให้สามารถแนะนำคอนเทนต์ที่ตรงกับความสนใจของผู้ใช้มากที่สุด ต่อให้ #ByteDance อยากขายก็ไม่สามารถขาย algorithm นี้ได้ เพราะจีนมีกม.ควบคุมการส่งออก algorithm

ต่อให้มีการโอนทรัพย์สินและพนักงานของ ByteDance ให้กับนักลงทุนอเมริกัน พวกเขาก็ไม่สามารถให้บริการแบบเดียวกับที่เป็นอยู่ได้ ถ้าไม่สามารถซื้ออัลกอริทัมมาด้วย ทรัมป์ยอมรับเรื่องนี้ในการเซ็น executive order โดยบอกกับสื่อว่า "We may have to get approval from China. I'm not sure. I'm sure they'll approve."

เพราะทรัมป์รู้ว่าหัวใจของปัญหาเรื่องนี้คือ “ติ๊กต๊อก อัลกอริทัม” และแม้เขาเป็นถึงปธน.แต่ไม่สามารถเพิกเฉยต่อการบังคับใช้กฎหมายที่ผ่านการพิจารณาของสภา และยังได้รับการรับรองจากศาล SCOTUS อย่างเป็นเอกฉันท์ได้

สิ่งที่ทรัมป์เสนอคือในระหว่าง 75 วันนี้ จะมีการตั้ง "joint venture" ระหว่างนักลงทุนสหรัฐฯ+นักลงทุนชาติอื่น เพื่อเข้ามาบริหารงานติ๊กต๊อก ซึ่งยังไม่ชัดเจนว่าจะได้รับความเห็นชอบจากจีนหรือไม่ ผู้สันทัดกรณีเชื่อว่า ทรัมป์จะใช้การแบนติ๊กต๊อกเป็นเงื่อนไขต่อรองทางการค้ากับจีน ถือว่าเขาได้เต็ม ๆ ในเรื่องนี้ แม้จะเคยคิดแบนติ๊กต๊อกมาก่อนใครเพื่อน
#TikTok #TikTok #TikTok